URIL

Personatge de la partida d’Heropa (28-12-2018 a 14-09-2019). Nino de l’Oriol. Creador de l'Urilisme. Va néixer a una caseta blanca al sud d’Àfrica. Allà va tenir molts fills amb les seves dones i les seves pròpies filles. Amb tota la seva família va iniciar la conquesta del continent sureny, formant el setè imperi més gran de la història de la Línia.

## Vida

### Naixement

Uril va néixer a la Casa Blanca, un poble al Sud-Oest d'Àfrica.

### Joventut

Els primers anys de vida es va dedicar a tenir fills amb múltiples dones i, fins i tot, amb les seves pròpies filles. Uril aspirava, des de ben aviat, amb governar un gran imperi, un cop va aconseguir una família nombrosa va atacar la ciutat veïna - que més endavant rebria el nom de Dwerg -. Uril va perdre la batalla i es va retirar a Petra on escriuria els primers capítols del Llibre Sagrat (La creació, Les famílies, Els mutants, L'oblit, El naixement i Les regles).

Un cop va finalitzar la redacció dels fonaments de la nova religió, va proclamar-se com a profeta de Bru i va començar a predicar a Petra.

### La conquesta d'Àfrica

Uril, mitjançant la paraula, va aconseguir convertir a la nova religió a tota la població de Petra. Els habitants de la ciutat el van nomenar el seu senyor i la primera decisió que va prendre com a governant va ser organitzar una campanya militar contra Dwerg.

"*Uril, un cop preparat, va començar a predicar el missatge de Bru el magnífic; la bondat de la gent de Petra va reconèixer la veu divina amb facilitat i varen plegar-se voluntàriament als designis de l'únic Déu."* - Fragment del capítol "La reconquesta" del Llibre Sagrat.

A Dwerg va enfrontar-se amb un petit exèrcit de camperols i va guanyar la batalla, fent-se amo i senyor de la ciutat. Les primeres mesures com a nou senyor de Dwerg va ser l'aplicació de les regles del Llibre Sagrat, esclavitzant la població negra (la majoria dels ninos de Dwerg), enviant als nans a la Muntanya dels Nans i vestint amb roba que tapés tot el cos a les dones de la citat, a més a més de recloure-les a l'interior de les cases per a que no sortissin i es dediquessin exclusivament a tasques domèstiques i a procrear.

> *"Perquè la societat funcionés correctament, Bru va comunicar una serie de normes a Uril que la humanitat havia de seguir:*
>
>

1. > *Les dones han d'anar tapades o no estar exposades al sol perquè els fills no surtin negres.*
>
>
2. > *Els negres no poden tenir propietats i han de pertànyer a una família morena.*
>
>
3. > *Els negres han de ser fidels als seus amos i lluitar a primera fila a la guerra. Només així aconseguiran el perdó de Bru.*
>
>
4. > *La paraula de Bru es la única verdadera, tots els que no siguin creients se'ls ha de penjar.*
>
>
5. > *Els nans s’han d’enviar a la Muntanya dels Nans a viure amb els micos. A cada ciutat hi ha d’haver un servidor de Bru que garanteixi el compliment de les normes.*" Fragment del capítol "Les regles" del Llibre Sagrat.
>
>

Poc després de la conquesta de Dwerg la ciutat de Cartago es va voler avançar als plans d'Uril i va atacar l'exèrcit urilià. Uril va guanyar la batalla i va ocupar Cartago, aconseguint unificar Àfrica en un sol Imperi.

### La conquesta de Rom

No content amb tot el que havia aconseguit, l'ambició d'Uril va portar-lo a creuar el mar. Va fer construir barques senzilles i va conduir a tot el seu exèrcit cap al continent d'Heropa.